1Iyanaé pasenna passalenna Maséré. Laowi PUWANGNGE ri Maséré tonangi ellung iya magattié. Ténré barahala-barahala Maséré’é ri yolo-Na sibawa marenni ati tau Maséré’é.
2Makkedai PUWANGNGE, "Pakangkaka matu musu assilessureng ri Maséré: Silessurengngé méwai silessurengngé, balibolaé méwai balibolaé, kotaé méwai kotaé sibawa akkarungengngé méwai akkararungengngé.
3Dé’ upajajiwi matu rancana-rancanana Maséré sibawa lemmaiwi sumange’na mennang. Méllauwi matu mennang pattulung ri barahala-barahalaé, méllau pangaja sibawa panunju lao risining sanroé sibawa roh-roh-é.
4Uwabbéréyangngi matu Maséré lao ri limanna séddié arung mabecco iya paréntaéngngi mennang sibawa mabecco. Iyya, PUWANG Iya Pommakuwasaé, pura mabbicara."
5Nonnoi matu uwaina Salo Nil angkanna marakko.
6Makebbongngi matu baunna sining sépe’é wettunna pédé cappu uwaina. Arasoé sibawa wellaé makelle’i matu.
7Sininna appallengngekengngé ri sillampé wirinna Salo Nil mancaji marakkoi matu nainappa riluttureng ri angingngé.
8Sining pakkajaé iya biyasaé tikkeng balé ri saloéro maddarékéi matu sibawa mpating nasaba méng sibawa jalana mennang dé’ nakkégunana. Pettu paddennuwangngi matu sining pattennungngé;
9mennang sibawa koli-kolié messé atiwi matu sibawa malemma sumange’na.
10(19:9)
11Madonggo senna pamimping-pamimpinna kota Zoan! Tau Maséré iya kaminang mapanré mabbéréi pangaja iya madonggoé! Barani senna’i mennang powadangngi arungngé makkedaé wijannai mennang sining tau mapanré sibawa sining arungngé ri wettu riyolo!
12Eh arung Maséré, kégani sining pappangajana datu iya maccaéro? Naullé naisseng mennang aga narancana PUWANG Iya Pommakuwasaé untu’ Maséré.
13Sining pamimpinna Zoan sibawa Mémfis iyanaritu sining tau madongo. Tenniya mennang pamimping, mala napapusai bangsana.
14PUWANGNGE ritu mébbui mennang mabbéré pangaja iya mappamalingngé. Addimonrinna, salani Maséré, sibawa tassulus-sulung pada-pada tau mabo’ iya tappasollaé ri yasé’na luwana muto.
15Ri Maséré dé’gaga tau iya mawatangngé mupa, muwi panguwasaé iyaré’ga ra’ya’é, muwi tau pentingngé iyaré’ga tau biyasaé.
16Narapii matu wettunna mancajiwi bangsa Maséré’é pada-pada makkunrai bali’bellaé sibawa pellorengngé. Ténréi mennang nataro tau rékko naitai PUWANG Iya Pommakuwasaé paénré’i limanna untu’ hukkungngi mennang.
17Tana Yéhuda mancajiwi amétaurenna tau Maséré’é sises-siseng mennang riparéngngerangi ri apettunna PUWANG Iya Pommakuwasaé passalenna menang.
18Iyaro wettué basa Ibranié ripakéi ri laleng lima kotana Maséré. Sining tauwé kuwaro mattanroi ri laleng asenna PUWANG Iya Pommakuwasaé. Sala séddinna kotaéro riyasengngi matu "Kota Mata Esso".
19Ri wettuéro ri tengnga-tengngana wanuwa Maséré engka matu séddi mézba untu’ PUWANGNGE, sibawa ri pakkasésénna séddi alliri batu iya ripallaingngé untu’ PUWANGNGE.
20Iyaro mézbaé sibawa alliri batué sinrupai lambang ahadérékenna PUWANG Iya Pommakuwasaé ri Maséré. Rékko ritenre’i iyaro bangsaé, namangobbii méllau tulung lao ri PUWANGNGE, nasuroi matu séddi tau untu’ passalama’i mennang.
21Nappaddissengengngi matu Aléna PUWANGNGE lao ri bangsa Maséré’é, nanaissengngi matu mennang sibawa sompai, enrengngé tiwi akkarobangeng sibawa pakkasuwiyang lao ri Aléna. Majjanciwi matu mennang lao ri Aléna sibawa mattanro nenniya napogau’na.
22Naajara’i matu PUWANGNGE bangsa Maséré’é, iyakiya puranana napajjappai matu mennang. Balé’i matu lao ri PUWANGNGE, sibawa méngkalingai matu sempajanna mennang enrengngé mpéréngngi ajjappang.
23Ri wettuéro engka matu watattana ri pallawangenna Maséré sibawa Asyur. Pabbanuwana iya duwa wanuwaéro lao lisuwi matu molai lalengngéro sibawa massompai matu massibawa.
24Iyaro wettué padai matu tudangenna Israélié sibawa Maséré nenniya Asyur, sibawa iya tellu bangsaéro mancaji barakka’i matu untu’ sininna linoé.
25PUWANG Iya Pommakuwasaé barakkakiwi matu mennang sibawa makkeda, "Ubarakkakiko, éh Maséré umma’-Ku, Asyur winru-Ku, sibawa Israélié umma upilé-Ku."
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn